पाएं अपने शहर की ताज़ा ख़बरें और फ्री ई-पेपरडाउनलोड करें
जम्मू। आतंकियों ने अनंतनाग जिले की शेरबाग पुलिस चौकी पर देर रात को ग्रेनेड हमला किया। जिसमें एक व्यक्ति घायल हो गया। उसके अलावा चौकी में पड़े दर्जनों वाहनों को भी नुकसान हुआ है। पुलिस ने हमले के बाद पूरे इलाके को घेर कर तलाशी अभियान चलाया। लेकिन पुलिस के हाथ कोई सफलता नहीं लग सकी है।
जानकारी के अनुसार रात को आतंकियों ने एक दम से पुलिस चौकी पर ग्रेनेड हमला कर दिया। ग्रेनेड पास ही स्थित एक अस्पताल की छत से फेंका गया था। जोकि पुलिस चौकी के आंगन में गिरा। धमाका होने से दहशत का माहौल हो गया। उस समय मौके पर एक व्यक्ति आफाक अहमद पुत्र गुलाम कादिर निवासी अन्नतनाग खड़ा था। जोकि इस धमाके में गंभीर रुप से घायल हो गया।
उसके अलावा पुलिस चौकी में जो जब्त किए गए वाहन पड़े हुए थे। उनके भी परखचे उड़ गए। पुलिस ने तुंरत पूरे इलाके को घेर लिया। लेकिन ग्रेनेड फेंकने वाले आतंकियों का कोई पता नहीं चला। पुलिस बाद में अस्पताल की छत पर गई। वहां पर पता लगा कि ग्रेनेड यहीं से फेंका गया था। लेकिन निशाना चूकने के कारण ग्रेनेड चौकी के आंगन में ही फट गया। जिससे कोई बड़ा नुकसान नहीं हुआ है। बता दे कि आतंकियों ने काफी समय बाद इस तरह से पुलिस की चौकी पर कोई हमला किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn